Polîso Tirk Yakûp Ş. serra 2017 de Amed de wextê şayîya Newroze de wendekarê zanîngehî Kemal Kûrkût qetil kerdibi. Polîso Tirk Yakûp Ş. sucdarîya 'kiştişê bi zanayîşî' ra bi hewayêkê nêtepişteyî yeno hukmkerdene.

Roniştişo 7'in ê dewa Mehkemeya Cezaya Girane ya  7'ine ya Amedî de ame dîyene. Roniştişê dewa de polîso kiştox Yakûp Ş. û avûkatê ci, dadîya Kûrkûtî Secan û birayê ci Ferhat Kûrkût û avûkatê înan amade bîyî. Adlîye û korîdorê roniştişê dewa hetê polîsan ra ameyî dormegirewtene. Avûkatê keyeyê Kûrkûtî Mehmet Emîn Aktarî pare kerd ke goreyê doneyan û dosyayan ganî polîso verguman bêro tepiştene. Labelê heyetê mehkeme waştişê seba tepiştişê polîsî red kerd.
